किर्स्टन डंस्ट
किर्स्टन कैरोलाइन डंस्ट (अंग्रेज़ी: Kirsten Caroline Dunst जन्म ३० अप्रैल १९८२) एक अमरिकी फ़िल्म अभिनेत्री, गायिका व मॉडल है। इन्होने अपने फ़िल्मों करियर की शुरुआत ओडिपस व्रेक्स एक लघु फ़िल्म से की थी जिसका निर्देशन वुडी एलेन ने न्यू योर्क स्टोरीज़ (१९८९) के एक हिस्से के रूप में किया था। २१ वर्ष की उम्र मे डंस्ट को इंटरव्यू विथ द वेम्पायर (१९९४) में अपने किरदार क्लौडिया के लिए प्रसिद्धि मिली जिसने उन्हें सर्वश्रेष्ठ सहायक अभिनेत्री का गोल्डेन ग्लोब नामांकन दिलाया। उसी वर्ष वे लिटल वुमेन में दिखी जिस के लिए उनकी काफ़ी तारीफ की गई। डंस्ट को अंतर्राष्ट्रीय ख्याति स्पाइडर-मैन फ़िल्म शृंखला (२००२-०७) में अपने पात्र मेरी जेन वाटसन से मिली। इसके बाद उन्होंने विम्बलडन (२००४), इटर्नर्ल सनशाइन ऑफ द स्पॉटलेस माइंड (२००४) और कैमरून क्रो की एलिज़ाबेथटाउन (२००५) में भूमिका अदा की। उन्होंने सोफ़िया कपोला की फ़िल्म मारी ऐन्तोनिएट (२००६) और हाउ टू लूस फ्रेंड्स एंड एलियनेट पीपल (२००८) में मुख्य भूमिका अदा की। उन्हें मेलान्कोलिया फ़िल्म के लिए कांस फ़िल्म समारोह २०११ मे सर्वश्रेष्ठ अभिनेत्री के पुरस्कार से सम्मानित किया गया। २००१ मे डंस्ट ने संगीत क्षेत्र में फ़िल्म गेट ओवर ईट से पदार्पण किया जिसमें उन्होंने दो गीत गाए।